Medūzų įlankos nacionalinis istorinis parkas

Lans o Medous ( iš  – medūzų įlanka) – archeologinė vietovė šiauriniame Niufaundlendo salos pakraštyje, Kanados Niufaundlendo ir Labradoro provincijoje. Joje Norvegų tyrinėtojas Helge Ingstad su žmona Anne Stine Ingstad 1960 m. rado vikingų kaimelio liekanas. Lans o Medous yra vienintelė vikingų gyvenvietė šiaurės Amerikoje už Grenlandijos ribų, ji žymi tolimiausią europiečių tyrinėjimo ir kolonizavimo tašką naujajame pasaulyje iki Kristupo Kolumbo. Taip pat tai yra vienintelis tikras ikikolumbinio kontakto tarp dviejų pasaulių įrodymas. 1978 m. išrinkta Pasaulio paveldo objektu.

Gyvenvietė 

Mokslininkai spėja, kad Niufaundlande gyveno nuo 30 iki 160 žmonių, kurie vėliau apleido salą. Gyvenvietei ~1000 metų. Rasti 8 pastatai, tarp jų gyvenamieji pastatai ir dirbtuvės. Didžiausias pastatas buvo 28,8 m ilgio ir 15,6 m pločio, turėjo kelis kambarius. Rasta kalvė su šlako liekanom, staliaus dirbtuvė su medienos atliekom ir valčių dirbtuvė. Taip pat daug buities rakandų, rodančių skandinavišką kilmę. Manoma, kad ši vietovė yra vikingų sagose minimas Vinlandas.

Be vikingų, dar rasta penkių skirtingų indėnų gyvenviečių pėdsakų. Seniausia yra ~5000 m. amžiaus, bet nei viena negyvavo kartu su vikingų gyvenviete.

Šaltiniai

Nuorodos 
 Parks Canada 

Kanados istorija
Vikingai